Dec 05,2015
తొమ్మిది దేశాల్లో జియో చాట్‌
    హైదరాబాద్‌: రిలయన్స్‌ జియో ఇన్ఫోకమ్‌ అభివృద్ధి చేసిన ఇన్‌స్టాంట్‌ మెసేజింగ్‌ యాప్‌ 'జియో చాట్‌' తొమ్మిది దేశాల్లో అందుబాటులోకి వచ్చిందని ఆ కంపెనీ ఒక్క ప్రకటనలో తెలిపింది. కెనడా, అమెరికా, బ్రిటన్‌, యునైటెడ్‌ అరబ్‌ ఎమరైట్స్‌, దక్షిణాఫ్రికా, సింగపూర్‌, ఆస్ట్రేలియా, చైనా, భారత్‌లలో తదితర దేశాలకు విస్తరించినట్లు పేర్కొంది. ఇంటర్నెట్‌ కలిగిన ఏ స్మార్ట్‌ఫోన్‌లో అయినా ఈ అప్లికేషన్‌ పొందవచ్చని వెల్లడించింది. మరో ఎనిమిది దేశాల్లో సేవలను ఆవిష్కరించినందుకు ఎంతో సంతోషిస్తున్నామని ఆ కంపెనీ ప్రతినిధి పేర్కొన్నారు. అంతర్జాతీయ మార్కెట్లో తమ ఉనికిని పెంచుకోవడానికి ఇది మరింత దోహదం చేస్తుందని తాము ఆశిస్తున్నామన్నారు.
మీ స్నేహితులకు రికమెండ్ చెయ్యండి